เทศบัญญัติเทศบาลตำบลเทพกระษัตรีเทศบัญญัติเทศบาลตำบลเทพกระษัตรีเรื่องกำหนดจำนวนที่จอดรถยนต์และจักรยานยนต์ของอาคารบางชนิดหรือบางประเภทลักษณะและขนาดที่จอดรถยนต์รถจักรยานยนต์ ที่กลับรถยนต์ และทางเข้าออกของรถยนต์พ.ศ. ๒๕๕๙ อาศัยอำนาจตามความในมาตรา๑๐ (๑) และมาตรา ๑๐ (๒) แห่งพระราชบัญญัติควบคุมอาคารพ.ศ. ๒๕๒๒ ซึ่งแก้ไขเพิ่มเติมโดยพระราชบัญญัติควบคุมอาคาร (ฉบับที่ ๒) พ.ศ. ๒๕๓๕และมาตรา ๖๐ (๒) แห่งพระราชบัญญัติเทศบาล พ.ศ. ๒๔๙๖ซึ่งแก้ไขเพิ่มเติมโดยพระราชบัญญัติเทศบาล (ฉบับที่ ๕) พ.ศ. ๒๕๑๐เทศบาลตำบลเทพกระษัตรี โดยความเห็นชอบของสภาเทศบาลตำบลเทพกระษัตรี ผู้ว่าราชการจังหวัดภูเก็ตคณะกรรมการควบคุมอาคาร และได้รับอนุมัติจากรัฐมนตรีว่าการกระทรวงมหาดไทยจึงออกเทศบัญญัติไว้ ดังต่อไปนี้ข้อ๑ เทศบัญญัตินี้เรียกว่า เทศบัญญัติเทศบาลตำบลเทพกระษัตรีเรื่อง กำหนดจำนวนที่จอดรถยนต์และจักรยานยนต์ของอาคารบางชนิดหรือบางประเภทลักษณะและขนาดที่จอดรถยนต์ รถจักรยานยนต์ ที่กลับรถยนต์ และทางเข้าออกของรถยนต์พ.ศ. ๒๕๕๙ข้อ๒ เทศบัญญัตินี้ใช้บังคับในเขตเทศบาลตำบลเทพกระษัตรีอำเภอถลาง จังหวัดภูเก็ตข้อ ๓[๑] เทศบัญญัติฉบับนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ๔ ให้กำหนดประเภทของอาคารซึ่งต้องมีที่จอดรถที่กลับรถ และทางเข้าออกของรถไว้ ดังต่อไปนี้(๑)โรงมหรสพ ภัตตาคาร ห้างสรรพสินค้า สำนักงาน อาคารขนาดใหญ่ ห้องโถงของภัตตาคารหรืออาคารขนาดใหญ่ ที่มีลักษณะตามที่กำหนดไว้ในข้อ ๒ แห่งกฎกระทรวง ฉบับที่ ๗(พ.ศ. ๒๕๑๗) ออกตามความในพระราชบัญญัติควบคุมการก่อสร้างอาคาร พุทธศักราช ๒๔๗๙(๒)โรงแรมตามกฎหมายว่าด้วยโรงแรม ที่มีห้องพักตั้งแต่ ๓๐ ห้องขึ้นไป(๓)อาคารชุดตามกฎหมายว่าด้วยอาคารชุด(๔)อาคารอยู่อาศัยรวม(๕)ห้องโถงของโรงแรมตาม (๒)ข้อ๕ จำนวนที่จอดรถต้องจัดให้มีตามกำหนด ดังต่อไปนี้(๑)โรงมหรสพ ภัตตาคาร ห้างสรรพสินค้า สำนักงาน และห้องโถงของภัตตาคารหรืออาคารขนาดใหญ่ต้องจัดให้มีจำนวนที่จอดรถยนต์ตามที่กำหนดในข้อ ๓ (๒) (ก) (ง) (จ) (ฉ) และ (ช)แห่งกฎกระทรวง ฉบับที่ ๗ (พ.ศ. ๒๕๑๗) ออกตามความในพระราชบัญญัติควบคุมการก่อสร้างอาคารพุทธศักราช ๒๔๗๙(๒)โรงแรมที่มีห้องพักไม่เกิน ๑๐๐ ห้อง ให้มีที่จอดรถยนต์ไม่น้อยกว่า ๕ คันสำหรับห้องพัก ๓๐ ห้องแรก ส่วนที่เกิน ๓๐ ห้อง ให้คิดอัตรา ๑ คันต่อ ๑๐ ห้องเศษของ ๑๐ ห้อง ให้คิดเป็น ๑๐ ห้องโรงแรมที่มีห้องพักเกิน๑๐๐ ห้อง ให้มีที่จอดรถยนต์ตามอัตราที่กำหนดในวรรคหนึ่ง สำหรับห้องพัก ๑๐๐ ห้องแรก ส่วนที่เกิน ๑๐๐ ห้อง ให้คิดอัตรา ๑ คันต่อ ๑๕ห้อง เศษของ ๑๕ ห้อง ให้คิดเป็น ๑๕ ห้อง(๓)อาคารชุดตามกฎหมายว่าด้วยอาคารชุด ให้มีที่จอดรถยนต์ไม่น้อยกว่า ๑ คันต่อ ๒ห้องชุด เศษของ ๒ ห้องชุด ให้คิดเป็น ๒ ห้องชุด(๔) อาคารอยู่อาศัยรวม ให้มีที่จอดรถไม่น้อยกว่า ๑คันต่อพื้นที่อาคาร ๒๔๐ ตารางเมตร เศษของ ๒๔๐ ตารางเมตร ให้คิดเป็น ๒๔๐ ตารางเมตร(๕)ห้องโถงของโรงแรม ตามข้อ ๔ (๕) ให้มีที่จอดรถยนต์ไม่น้อยกว่า ๑คันต่อพื้นที่ห้องโถง ๓๐ ตารางเมตร เศษของ ๓๐ ตารางเมตร ให้คิดเป็น ๓๐ ตารางเมตร(๖)อาคารขนาดใหญ่ ให้มีที่จอดรถยนต์ตามจำนวนที่กำหนดของแต่ละประเภทของอาคารที่ใช้เป็นที่ประกอบกิจการในอาคารขนาดใหญ่นั้นรวมกันหรือให้มีที่จอดรถยนต์ไม่น้อยกว่า ๑ คัน ต่อพื้นที่อาคาร๑๒๐ ตารางเมตร เศษของ ๑๒๐ ตารางเมตร ให้คิดเป็น ๑๒๐ ตารางเมตร ทั้งนี้ ให้ถือที่จอดรถยนต์จำนวนที่มากกว่าเป็นเกณฑ์อาคารขนาดใหญ่ที่มีลักษณะเป็นตึกแถวสูงไม่เกินสี่ชั้นต้องมีที่จอดรถยนต์อยู่ภายนอกอาคารหรืออยู่ในห้องใต้ดินของอาคารไม่น้อยกว่า ๑คันต่อ ๒ ห้องอาคารขนาดใหญ่ตามวรรคหนึ่งต้องจัดให้มีที่จอดรถจักรยานยนต์ด้วยโดยจำนวนที่จอดรถจักรยานยนต์ให้คำนวณจากพื้นที่ร้อยละสิบของพื้นที่จอดรถยนต์ทั้งหมดตามที่กำหนดในเทศบัญญัตินี้ข้อ๖ ลักษณะและขนาดของที่จอดรถยนต์ที่กลับรถยนต์และทางเข้าออกของรถยนต์สำหรับอาคารบางชนิดหรือบางประเภทให้เป็นไปตามที่กำหนดในกฎกระทรวงฉบับที่ ๗ (พ.ศ. ๒๕๑๗) ออกตามความในพระราชบัญญัติควบคุมการก่อสร้างอาคารพุทธศักราช ๒๔๗๙ ซึ่งแก้ไขเพิ่มเติมโดยกฎกระทรวง ฉบับที่ ๔๑ (พ.ศ. ๒๕๓๗)ออกตามความในพระราชบัญญัติควบคุมอาคาร พ.ศ. ๒๕๒๒ ที่จอดรถจักยานยนต์หนึ่งคันต้องเป็นพื้นที่สี่เหลี่ยมพื้นผ้ากว้างไม่น้อยกว่า๑.๕๐ เมตรยาวไม่น้อยกว่า ๒.๕๐ เมตรโดยต้องทำเครื่องหมายลักษณะและขอบเขตของที่จอดรถจักรยานยนต์ไว้ให้ปรากฏข้อ ๗ อาคารที่มีอยู่ก่อนแล้วหรือในวันที่เทศบัญญัตินี้ใช้บังคับให้ได้รับการยกเว้นไม่ต้องปฏิบัติตามเทศบัญญัตินี้แต่หากจะดัดแปลงหรือเปลี่ยนการใช้อาคารดังกล่าวต้องปฏิบัติตามเทศบัญญัตินี้ข้อ๘ อาคารที่ได้รับใบอนุญาตหรือใบรับแจ้งการก่อสร้างดัดแปลง หรือเปลี่ยนการใช้ตามกฎหมายว่าด้วยการควบคุมอาคารหรือที่ได้รับอนุญาตตามกฎหมายเฉพาะว่าด้วยกิจการนั้นก่อนวันที่เทศบัญญัตินี้ใช้บังคับ และยังก่อสร้าง ดัดแปลงหรือเปลี่ยนการใช้ไม่แล้วเสร็จ ให้ได้รับการยกเว้นไม่ต้องปฏิบัติตามเทศบัญญัตินี้แต่จะขอเปลี่ยนแปลงการอนุญาตหรือการแจ้งให้เป็นการขัดต่อเทศบัญญัตินี้ไม่ได้ข้อ๙ ให้นายกเทศมนตรีตำบลเทพกระษัตรีรักษาการตามเทศบัญญัตินี้ประกาศ ณ วันที่ ๒๒มิถุนายน พ.ศ. ๒๕๕๙ปิยวัฒน์ จิรจามรนายกเทศมนตรีตำบลเทพกระษัตรีวริญา/ปริยานุช/จัดทำ๒๖ สิงหาคม๒๕๕๙นุสรา/ตรวจ๒๕ พฤศจิกายน๒๕๕๙[๑] ราชกิจจานุเบกษาเล่ม ๑๓๓/ตอนพิเศษ ๑๘๘ ง/หน้า ๑๑/๒๕ สิงหาคม ๒๕๕๙